
REFERATUL DE APROBARE A PROIECTULUI DE HOTĂRÂRE
privind reducerea capitalului social al Societăţii de Transport Public Timişoara SA

1. Descrierea situaţiei actuale
         	Prin HCL nr. 271 din data de 28.07.2017 s-a aprobat reorganizarea, prin transformare, a Regiei Autonome de Transport Timişoara în societate comercială pe acţiuni, cu Acţionar Unic, Municipiul Timişoara prin Consiliul Local al Municipiului Timişoara, având denumirea S.C. SOCIETATEA DE TRANSPORT PUBLIC TIMISOARA S.A. 
Aportul municipiului Timişoara la constituirea capitalului social al societăţii este de 3.000.000 lei după cum urmează: în numerar, subscris şi vărsat, este în cuantum de 150.000 lei si în natură - bunuri imobile în valoare de 2.850.000 lei. Capitalul social iniţial este divizat în 3.000 de acţiuni nominative dematerializate. Valoarea nominală a unei acţiuni este de 1.000 lei. 
2. Schimbări preconizate și rezultate așteptate
Camera de Conturi Timiş prin Decizia nr. 63/21.01.2019, a constatat că aportul – în natură al societăţii a fost constituit din bunuri imobile care provin din patrimoniul propriu al Regiei Autonome de Transport Timişoara. Din CF Timişoara nr. 444783 şi CF Timişoara nr. 404092, rezultă faptul că cele 3 bunuri imobile incluse în capitalul social al societăţii rezultate prin reorganizarea Regiei Autonome de Transport Timişoara sunt bunuri provenite din patrimoniul propriu al regiei şi nu pot constitui aportul municipiului Timişoara. 
După mai multe discuţii purtate cu reprezentanţii Camerei de Conturi Timiş, considerăm că soluţia cea mai bună pentru soluţionarea aportului adus de acţionarul unic este reducerea capitalului social cu suma de 2.850.000 lei reprezentând contravaloarea aportului în natură.
Potrivit art. 207 alin. (1) din Legea nr. 31/1990 capitalul social poate fi redus prin:
a)micşorarea numărului de acţiuni sau părţi sociale;
b)reducerea valorii nominale a acţiunilor sau a părţilor sociale;
c)dobândirea propriilor acţiuni, urmată de anularea lor.
Potrivit art. 10 din Legea nr.31/1990, capitalul social al societăţii pe acţiuni sau al societăţii în comandită pe acţiuni nu poate fi mai mic de 90.000 lei.
Prin Raportul auditorului independent, efectuat cu privire la auditul situaţiilor financiare, în data de 23 mai 2019, postat pe site-ul oficial al Societăţii de Transport Timişoara SA, se constată că societatea – la data de 31 decembrie 2018, a înregistrat un profit contabil în suma de 5.179.739 lei, dar prezintă pierderi cumulate în suma de 36.436.515 lei, datorii pe termen scurt în sumă de 45.503.061 lei si datorii curente nete în sumă de 21.972.734 lei. Prin acelaşi raport auditorul precizeza că, în cazul în care, se constată că în urma unor pierderi, activul net, reprezintă mai puţin de jumătate din valoarea capitalului social, acesta poate fi redus.
       3.  Concluzii         
            Prin urmare, consider necesar și oportun aprobarea proiectului de hotărâre privind reducerea capitalului social al Societăţii de Transport Timişoara SA.


               PRIMAR,		                                DIRECTOR  D.G.D.P.P.R.U.,                
        NICOLAE ROBU	                                                         CHIŞ CULIŢĂ				                                                                                                                             Cod FO53-03,Ver.2
                                                                                   
image1.jpeg




